**Kisbér Város Polgármesterétől**

**2870 Kisbér, Széchenyi u 2.**

**Kisbér Város Önkormányzatának Képviselő-testülete**

**2024. március 14-ei ülésére**

**Tárgy:** Táblakihelyezés

**Tisztelt Képviselő-testület!**

Az önkormányzat felé lakossági bejelentések érkeztek azzal kapcsolatban, hogy többször előfordul, hogy nagyobb kamionok tévesen behajtanak a Petőfi Sándor utcába és az utca végén nem tudnak megfordulni, ezért kérték a zsákutca tábla kihelyezését.

A közterület-felügyelők felvették a kapcsolatot Czigány Csabával, a Magyar Közút Nonprofit Zrt.-től, aki arról tájékoztatta a hivatalt, hogy a táblához hozzájárulnak és az ott álló pad mellett megfelelő lenne a kihelyezése.

A közúti közlekedésről szóló 1988. évi I. törvény 34. § (1) bekezdése szerint a közút kezelője – az országos és a helyi közutak kezeléséről szóló jogszabályok szerint és az (5)–(8) bekezdésben foglaltakra tekintettel eljárva – köteles gondoskodni arról, hogy a közút a biztonságos közlekedésre alkalmas, közvetlen környezete esztétikus és kulturált legyen.

(2) A közút forgalmi rendjét – ha jogszabály másként nem rendelkezik – a közút kezelője alakítja ki. A forgalmi rendet – a forgalmi körülmények vagy a baleseti helyzet jelentősebb változása esetén, de legalább ötévenként – a közút kezelőjének felül kell vizsgálnia, és ha szükséges, módosítania kell.

46. § (1) bekezdés a) pontja szerint a helyi közút fenntartója és kezelője a helyi önkormányzat.

A belterületi utak forgalomszabályozása, a táblák meglétének ellenőrzése és azok pótlása az utak forgalomszabályozásáról és közúti jelzések elhelyezéséről szóló 20/1984 (XII.21) KM rendelet 2. § (1) bekezdése szerint az út kezelőjének a feladata.

Tekintettel a fent felsorolt jogszabályokra és az abban foglalt kötelezettségekre, az önkormányzat kezelésében lévő utakon a jelzőtáblák kihelyezése a közút kezelőjének a feladata.

Kérem a Tisztelt Képviselő-testületet a tábla kihelyezéséhez szíveskedjen hozzájárulni!

Kisbér, 2024. február 28.

Sinkovicz Zoltán

polgármester

**Gazdasági, Műszaki, Jogi, Környezetvédelmi Bizottság**

A Kisbér, Petőfi S. utca Komáromi utca felőli lehajtójához támogatja a „zsákutca” (KRESZ 106. sz.) tábla kihelyezését.

Kisbér, 2024. március 7.

Spiegelhalter Ákos s.k. Pápai Mónika s.k.

elnök-helyettes referens